**Indokolás**

**Nemeskolta Község Önkormányzata Képviselő-testületének**

**…/2020. (XII. …..) önkormányzati rendelete**

**az avar és kerti hulladék égetéséről szóló 7/2014. (III. 28.) önkormányzati rendelet**

**hatályon kívül helyezéséről szóló 13/2020. (XI. 18.)**

**önkormányzati rendelet hatályba nem lépéséről**

Nemeskolta Község Önkormányzatának Képviselő-testülete az avar és kerti hulladék égetéséről szóló 7/2014. (III. 28.) önkormányzati rendeletét a 2014. március 27-i ülésén fogadta el. A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény szerint minden állampolgárnak, illetve személynek joga van arra, hogy megismerje a környezetében lévő katasztrófaveszélyt, elsajátítsa az irányadó védekezési szabályokat, valamint a katasztrófavédelemben részt vevők biztosítják az állampolgárok tájékoztatásához szükséges információkat az életet, testi épséget, az anyagi javakat és a környezetet veszélyeztető hatásokról. A hivatkozott jogszabály alapján az önkormányzat helyi rendeletben szabályozta az avar és kerti hulladék égetés szabályait. A rendeletben ki kellett térni arra, hogy mit, mikor, hol és hogyan lehet égetni. Az Országgyűlés a 2020. június 3-i ülésén fogadta el a környezet védelmének általános szabályairól szóló 1995. évi LIII. törvény és a természet védelméről szóló 1996. évi LIII. törvény módosításáról szóló 2020. évi LI. törvényt, amely a Magyar Közlöny 137. számában jelent meg. A módosítás 2021. január 1-től hatályon kívül helyezi a környezet védelmének általános szabályairól szóló 1995. évi LIII. Törvény 48.§ (4) bekezdés b) pontját, mely felhatalmazta a települési önkormányzatokat, hogy rendeletben szabályozzák a belterületi avar és kerti hulladék égetését. A módosítás alapján – a törvény 7.§ (2) bekezdése szerint – 2021. január 1-jétől tiltott lesz az avar és kerti hulladék égetése az egész országban. A jogszabályváltozás célja a levegő minőségének javítása, a lakosság egészségének védelme. A Képviselő-testület jóváhagyásával arról döntöttem 2020. november 18-án, hogy avar és kerti hulladék égetéséről szóló 7/2014. (III. 28.) önkormányzati rendeletet hatályon kívül helyezem. A veszélyhelyzet ideje alatt alkalmazandó, levegőminőséggel összefüggő szabályokról szóló 549/2020. (XII. 2.) Kormányrendelet a képviselő-testület hatáskörébe rendelete a veszélyhelyzet ideje alatt a háztartási tevékenységgel okozott légszennyezésre vonatkozó egyes sajátos, az avar és kerti hulladék égetésére vonatkozó szabályok rendelettel történő megállapítását. A hivatkozott Kormányrendeletben foglaltak végrehajtása érdekében lehetőség van arra, hogy az önkormányzati rendelet 2021. január 1. napjától történő hatályon kívül helyezéséről szóló önkormányzati rendelet ne lépjen hatályba. A fenti jogszabályi rendelkezések alapján elkészített, az avar és kerti hulladék égetéséről szóló 7/2014. (III. 28.) önkormányzati rendelet hatályon kívül helyezéséről szóló 14/2020. (XI. 18.) önkormányzati rendelet hatályba nem léptetését szabályozó önkormányzati rendelet tervezete jelen előterjesztés mellékleteként csatolásra került.

**Nemeskolta**, 2020. december 10.

|  |  |
| --- | --- |
| **Farkas Imre**  polgármester sk. | **Dr. Varga Krisztina**  jegyző sk. |